3.  การประกอบธุรกิจของแต่ละธุรกิจ

    1.  ลักษณะธุรกิจและบริการ

        1.  ธุรกิจจัดจำหน่ายสายสัญญาณสื่อสารคอมพิวเตอร์และโทรคมนาคม (Cabling
            Distribution Business)

อินเตอร์ลิ้งค์ฯ เป็นผู้นำอันดับ 1 ในธุรกิจเคเบิ้ลลิ่ง (Cabling) หรือที่เรียกว่า
“สายสัญญาณสื่อสารคอมพิวเตอร์และโทรคมนาคม”
โดยเป็นบริษัทแรกในประเทศไทยที่ได้นำเทคโนโลยีสาย LAN หรือ สาย UTP (Unshield
Twisted Pair) มาเผยแพร่ในประเทศไทย และได้ริเริ่มการผลิตตู้ RACK ใส่อุปกรณ์เครือข่าย
อีกทั้ง ยังได้นำเทคโนโลยีของ MEDIA CONVERTER
มาเผยแพร่เพื่อเชื่อมโยงระบบคอมพิวเตอร์ด้วยสายไฟเบอร์ ออฟติกให้ไกลและเร็วยิ่งขึ้น ปัจจุบัน
อินเตอร์ลิ้งค์เป็นผู้นำในตลาด โดยมีส่วนแบ่งทางตลาดมากกว่า 50%
และยังมีความหลากหลายของสินค้าครบวงจร โดยสินค้าและบริการในธุรกิจนี้ ได้แก่

1. สินค้านำเข้าที่บริษัทฯ เป็นผู้จัดจำหน่าย(Distributor)
โดยเน้นการขายส่งให้ลูกค้านำไปจำหน่ายต่อหรือนำไปรับเหมาติดตั้งให้ลูกค้า ได้แก่

  - สายสัญญาณและคอนเนคเตอร์สำหรับเชื่อมต่อคอมพิวเตอร์ระบบ LAN, ระบบ Fiber Optic,
  ระบบโทรศัพท์, ระบบ INTERNET และระบบสื่อสารโทรคมนาคม ยี่ห้อ LINK
  จากประเทศสหรัฐอเมริกา

  - สายสัญญาณและคอนเนคเตอร์ สำหรับเชื่อมต่อคอมพิวเตอร์และระบบ Fiber Optic ยี่ห้อ
  AMP จากประเทศสหรัฐอเมริกา

  - ตู้ใส่อุปกรณ์คอมพิวเตอร์, อุปกรณ์เครือข่าย, อุปกรณ์สื่อสาร และอุปกรณ์กระจายสาย สัญญาณ
  ยี่ห้อ 19” GERMANY EXPORT RACK โดยโรงงานผลิตอยู่ในประเทศไทย และส่งออกไปทั่วโลก

-   สายสัญญาณ COAXIAL สำหรับระบบกล้องวงจรปิด (CCTV), ระบบเคเบิ้ลทีวี
    และระบบทีวีรวม (MATV) ยี่ห้อ LINK จากประเทศสหรัฐอเมริกา

  - สายคอนโทรล MULTICORE, สาย Fire Alarm ยี่ห้อ INTERLINK
  ซึ่งเป็นสายคุณภาพสูงและผลิตตามข้อกำหนดจาก ประเทศสหรัฐอเมริกา

2. สินค้าที่บริษัทฯ เป็นทั้งผู้ผลิต, ผู้จัดจำหน่าย และส่งออก (Manufacture, Distributor
and Export) ได้แก่

- ตู้RACK ใส่อุปกรณ์คอมพิวเตอร์ อุปกรณ์เครือข่ายสื่อสาร
และอุปกรณ์กระจายสายสัญญาณภายใต้ยี่ห้อ 19” GERMANY EXPORT RACK
ซึ่งผลิตในประเทศไทยและส่งออกไปทั่วโลก

3.  บริการที่บริษัทฯ เป็นผู้เชี่ยวชาญ ได้แก่

- บริการเข้าสาย (Terminate), ทดสอบ (Testing), เชื่อมสาย (Splice), จัดสาย
(Commissioning) ทั้งชนิด UTP และ FIBER OPTIC พร้อมการทดสอบ
และการรับประกันที่ยาวนานกว่า

- การประกอบสายคอมพิวเตอร์ และสายสื่อสาร (Cable Assembly) ทุกชนิด

ปัจจุบันบริษัทฯ มีตัวแทนจำหน่าย (Dealer) อยู่กว่า 9,000 ราย ครอบคลุมทั้งกรุงเทพฯ ปริมณฑล
และต่างจังหวัด และเพื่อเป็นการกระจายสินค้าและบริการได้อย่างรวดเร็วมากยิ่งขึ้น
อีกทั้งเพื่อสนับสนุนการทำตลาดในภูมิภาค บริษัทฯ จึงได้เปิดสาขาภาคเหนือที่จังหวัดเชียงใหม่
สาขาภาคใต้ที่อำเภอหาดใหญ่ และสาขาภาคอีสานที่จังหวัดขอนแก่น
โดยยังมีแผนงานเตรียมเปิดสาขาเพื่อให้ครอบคลุมทุกภูมิภาคทั่วประเทศ อีก 1 ภาค ได้แก่
ภาคตะวันออก และในขณะที่ยังขยายสาขาไม่ครอบคลุมทั่วประเทศ บริษัทฯ จึงจัดให้มีโครงการ
“ส่งฟรีทั่วไทย” เพื่อให้ตัวแทนในต่างจังหวัดสามารถซื้อสินค้าไปจำหน่ายในราคาเดียวกับกรุงเทพฯ
นอกจากนั้นบริษัทฯ ยังมีตัวแทนจำหน่ายต่างประเทศที่ประเทศลาว 3 ราย และประเทศเวียดนาม 1
รายอีกด้วย

บริษัทฯ ยังได้นำนวัตกรรมการจัดการ (Innovation Management) “One Stop Service
โดยทีมเลขาฝ่ายขาย” ซึ่งเพรียบพร้อมด้วยหัวใจบริการ
และผ่านการอบรมทั้งด้านเทคนิคและการบริการที่ดีกว่า เพื่อจะสามารถให้บริการลูกค้าในทุกๆ เรื่อง
เช่น สอบถามราคา, ทำใบเสนอราคา, ตอบข้อมูลเทคนิค, ตอบรับการสั่งซื้อ,
ประสานการจัดส่งสินค้า และติดตามการจัดส่งสินค้าถึงมือลูกค้า
และยังเป็นศูนย์กลางในการรับข้อความและติดตามงานแทนพนักงานขาย
เพื่ออำนวยความสะดวกให้แก่ลูกค้าในทุกๆ เรื่อง

และเนื่องจากเทคโนโลยีในการออกแบบและติดตั้งระบบสายสัญญาณคอมพิวเตอร์เป็นวิทยาการใหม่สำหรับคนไทย
บริษัทฯยังได้ริเริ่มโครงการอบรมและให้ความรู้ “วิธีการออกแบบและติดตั้งระบบสายสัญญาณ”
โดยได้ริเริ่มตั้งแต่ปี พ.ศ. 2538 และเปิดอบรมทุกเดือนสำหรับลูกค้าในกรุงเทพฯ
ตลอดจนการจัดสัมมนาผลิตภัณฑ์และเทคโนโลยีใหม่ๆ ภายใต้โครงการ INTERLINK ROAD SHOW

ด้วยความพร้อมของทีมขายที่ประกอบไปด้วยบุคลากรที่มีความคล่องตัวสูง
ทีมงานวิศวกรสนับสนุนที่ผ่านการฝึกอบรมมาอย่างหนักและมีความเชี่ยวชาญจากประสบการณ์ของงานติดตั้งมากกว่า
15 ปี รวมทั้งทีมการตลาดที่คอยสร้างสรรค์ บริษัทฯ
จึงได้รับความไว้วางใจจากลูกค้าทั้งภาครัฐและเอกชนทั่วประเทศในการเลือกใช้ผลิตภัณฑ์ที่บริษัทฯ
เป็นผู้จัดจำหน่าย และยังว่าจ้างให้ทีมวิศวกรของบริษัทฯ เป็นผู้เข้าสายและทดสอบ
เพื่อออกเอกสารการรับประกันที่ยาวนานกว่าอีกด้วย

ดังนั้น บริษัทฯ จึงสามารถครองความเป็นผู้นำอันดับ 1
ในธุรกิจระบบสายสัญญาณสื่อสารคอมพิวเตอร์และโทรคมนาคมมาโดยตลอดกว่า 15 ปี

1.  ธุรกิจวิศวกรรมวางระบบสายไฟเบอร์ออฟติกและสายเคเบิ้ล (Engineering Business)

นอกจากการเป็น “บริษัทผู้จัดจำหน่ายอุปกรณ์ระบบสายสัญญาณสื่อสารคอมพิวเตอร์
และโทรคมนาคมที่ใหญ่ที่สุดในประเทศไทย” แล้ว บริษัทฯ ยังได้ลงทุนด้านเครื่องมือพิเศษ
ตลอดจนเครื่องทดสอบประสิทธิภาพสูง และยังมีทีมวิศวกรที่มีความรู้ ความชำนาญ และประสบการณ์
เพื่อให้การปรึกษา แนะนำ และสนับสนุนด้านเทคนิค
ระบบข่ายสายสัญญาณให้แก่ลูกค้าทั้งในเขตกรุงเทพฯ ปริมณฑลและต่างจังหวัด
ภายใต้นโยบายให้บริการที่ดีกว่า ได้แก่ “ทันใจ ทั่วไทย” บริษัทฯ
ยังได้ต่อยอดธุรกิจไปสู่การนำสินค้าสายสัญญาณมาเสนอรวมเป็นโซลูชั่นพร้อมการติดตั้ง
โดยเน้นเฉพาะโครงการขนาดใหญ่ที่ไม่แข่งขันกับลูกค้าของบริษัทฯ
ซึ่งถือเป็นความสำเร็จในการขยายธุรกิจ โดยบริษัทฯ
ได้รับความไว้วางใจให้เป็นผู้ติดตั้งระบบสายสัญญาณให้กับโครงการสนามบินสุวรรณภูมิมูลค่างานมากกว่า
500 ล้านบาท งานติดตั้งระบบสาย FIBER OPTIC ในเขตกรุงเทพมหานครและในต่างจังหวัดกว่า
4,500 กม. มูลค่ากว่า 1,000 ล้านบาท ทำให้บริษัทฯ มีผลงานที่จะรุกต่อเนื่องไปสู่โครงการอื่นๆ
เพื่อขยายธุรกิจวิศวกรรมให้กว้างไกล ซึ่งขอบเขตงานบริการธุรกิจวิศวกรรมวางระบบ มีดังต่อไปนี้

-   รับเหมาติดตั้งระบบข่ายสายและโครงข่ายสัญญาณสื่อสารคอมพิวเตอร์และโทรคมนาคมทั้งภายในและภายนอกอาคาร

-   ออกแบบและก่อสร้างงานโครงการสายใยแก้วนำแสงทั้งภายในและภายนอกอาคาร
    ตลอดจนโครงข่ายสายใยแก้วนำแสงใต้ทะเล (Sub Sea)

-   ออกแบบและก่อสร้างระบบเคเบิ้ลใต้ทะเล (Submarine) ระบบโครงข่ายโทรคมนาคม
    (Telecommunication) และระบบเทคโนโลยีสารสนเทศ (IT) ครบวงจร

-   ออกแบบและก่อสร้างงานโครงการพิเศษต่างๆ

จากประสบการณ์ ความชำนาญ บุคลากรและเครื่องมือเครื่องทดสอบ ทำให้อินเตอร์ลิ้งค์ฯ
ได้รับความไว้วางใจให้เป็นผู้วางระบบมากกว่า 1,000 โครงการ
โดยเฉพาะโครงการขนาดใหญ่ที่ต้องการความรับผิดชอบ ความเชี่ยวชาญ และความเป็นมืออาชีพ
อาทิ สนามบินสุวรรณภูมิ (สนามบินที่ใหญ่ที่สุดในเอเซีย), บริษัท ทีโอที จำกัด (มหาชน), บริษัท
การบินไทย จำกัด (มหาชน), บริษัท ยูไนเต็ด คอมมูนิเคชั่น จำกัด (มหาชน),
การไฟฟ้าส่วนภูมิภาค, การไฟฟ้านครหลวง, การไฟฟ้าฝ่ายผลิตแห่งประเทศไทย,
ธนาคารกรุงไทย, ธนาคารกสิกรไทย, ธนาคารนครหลวงไทย, ธนาคารไทยพาณิชย์ จำกัด
(มหาชน), ธนาคารออมสิน, บริษัท เงินทุนหลักทรัพย์เกียรตินาคิน จำกัด,
มหาวิทยาลัยธรรมศาสตร์ ศูนย์รังสิต, มหาวิทยาลัยกรุงเทพ, มหาวิทยาลัยขอนแก่น,
มหาวิทยาลัยอัสสัมชัญ, มหาวิทยาลัยชินวัตร,
สถาบันเทคโนโลยีพระจอมเกล้าเจ้าคุณทหารลาดกระบัง. สถาบันราชภัฎทั่วประเทศ, บริษัท ทีเอ
ออเร้นท์ จำกัด, บริษัท เทเลคอมเอเซีย คอร์ปอเรชั่น จำกัด (มหาชน), บริษัท
เชลล์แห่งประเทศไทย จำกัด, บริษัทซีเอ็ดยูเคชั่น จำกัด (มหาชน), บริษัท ปูนซิเมนต์นครหลวง
จำกัด, บริษัท ผลิตไฟฟ้า จำกัด (มหาชน) และ บริษัท อายิโน๊ะโมะโต๊ะ จำกัด ฯลฯ

ด้วยผลงาน และประสบการณ์ข้างต้น
โดยเฉพาะผลงานการเป็นผู้รับเหมาติดตั้งและก่อสร้างระบบสาย
สัญญาณสื่อสารของสนามบินสุวรรณภูมิ ซึ่งเป็นผลงานการติดตั้งสายสัญญาณที่ใหญ่ที่สุดในแถบเอเชีย
ย่อมสามารถพิสูจน์ถึงความมั่นใจในการที่ท่านจะมอบความไว้วางใจให้บริษัทฯ
เป็นผู้ติดตั้งสายสัญญาณที่ทรงประสิทธิภาพ และได้มาตรฐานระดับโลก และบริษัทฯ ยังเป็นผู้วางระบบ
Fiber Optic ขนาดใหญ่ ได้แก่ การก่อสร้างโครงข่าย Fiber Optic ทั้งในกรุงเทพฯ
และภูมิภาคกว่า 4,500 กิโลเมตร ทั้งบนเสาไฟฟ้าและใต้ดิน
และยังมีความพร้อมสำหรับโครงการพิเศษที่เกี่ยวข้องกับสายเคเบิ้ลทุกชนิด เช่น โครงการ
Submarine Cable, Underground Cable, OPGW ฯลฯ พร้อมกันนี้บริษัทฯ
ยังได้ค้นคิดนวัตกรรมต่างๆ ที่เกี่ยวเนื่องกับสายเคเบิ้ล เพื่อรองรับการพัฒนาประเทศ
โดยได้บุกเบิกระบบเครือข่ายสายโทรศัพท์ที่จัดการได้พร้อมรับประกันความทันสมัย
เพื่อสร้างให้ประเทศไทยมีความรุดหน้าทางด้านเทคโนโลยีสารสนเทศ
โดยพร้อมจะเพิ่มขีดความสามารถในการแข่งขันทางธุรกิจให้แก่ลูกค้า
และตัดปัญหาจากผู้รับเหมาที่ขาดความชำนาญซึ่งอาจจะทำให้ลูกค้าต้องเสียเวลาและค่าใช้จ่ายในการซ่อมบำรุง
หรือไม่สามารถปรับเปลี่ยนได้ตามความต้องการในอนาคต
เพราะโลกของการสื่อสารนั้นมีการเปลี่ยนแปลงรวดเร็วมาก

3.1.3 บริษัท อินเตอร์ลิ้งค์ เทเลคอม จำกัด (INTERLINK TELECOM CO., LTD)

อินเตอร์ลิ้งค์ต้องก้าวก่อนคนอื่นมากกว่าหนึ่งก้าวเสมอ...
อีกทั้งเทคโนโลยีก็มีการเปลี่ยนแปลงอยู่เสมอ ดังนั้น บริษัทฯ จึงได้ก่อตั้ง บริษัท อินเตอร์ลิ้งค์
เทเลคอม จำกัด ขึ้นมาเพื่อศึกษาและพัฒนาเทคโนโลยีที่เกี่ยวข้องกับสายเคเบิ้ล
และมองหาโอกาสทางธุรกิจจากเทคโนโลยี เพื่อป้อนให้บริษัทแม่ ดังจะเห็นได้จากการศึกษา
สายใต้ทะเลสื่อผสมระหว่างสายไฟฟ้าแรงสูงกับสายใยแก้ว (Composite Submarine Cable)
ซึ่งได้ออกแบบโครงสร้างของสายเคเบิ้ลไฟฟ้าแรงสูงและฝังสาย Fiber Optic
ไว้ภายในโครงสร้างเดียวกัน ตลอดจนเทคนิคพิเศษในการก่อสร้างและติดตั้งสายเคเบิ้ลใต้ทะเล
ส่งผลให้บริษัทแม่ได้รับความไว้วางใจให้เป็นผู้ก่อสร้าง Submarine Cable ขนาด 22 KV. With
Fiber Optic 12 Core เพื่อจ่ายไฟไปยังเกาะสีชัง เกาะล้าน จ.ชลบุรี และ Submarine
Cable ขนาด 33 KV. With Fiber Optic 24 Core เพื่อจ่ายให้เกาะปูยู เกาะยาว จ.สตูล
โดยกำลังก่อสร้าง Submarine Cable ขนาด 33 KV. With Fiber Optic 24 Core
เพื่อจ่ายให้เกาะมุกด์ เกาะสุกร และเกาะลิบง จ.ตรัง และ INTERLINK TELECOM
ยังมีโครงการศึกษาและพัฒนา (Research and Develop)
การประยุกต์ใช้งานข่ายสายทั้งโครงข่ายสายไฟฟ้า, โครงข่ายสายไฟเบอร์ออพติก
ซึ่งได้ก่อสร้างไว้แล้วให้เกิดประโยชน์ในการนำมาประยุกต์ใช้งานเพื่อการสื่อสารอื่นๆ อาทิ FTTH
(Fiber Optic To The Home), PLC (Power line Communication), BPL
(Broadband Power Line), SCADA, Power Smart Grid, Automatic Meter Remote
via PLC อีกด้วย

1.  การตลาดและภาวะการแข่งขัน

    1.  ภาพรวมของอุตสาหกรรมและแนวโน้ม

เทคโนโลยีสารสนเทศและการสื่อสารมีการเปลี่ยนแปลงอย่างรวดเร็ว
โลกมีการพัฒนาและประยุกต์ใช้ระบบเทคโนโลยีสารสนเทศและการสื่อสารในทุกด้าน
การเกิดขึ้นของอินเตอร์เน็ตทำให้มนุษย์สามารถสื่อสารกันได้อย่างรวดเร็ว ทั้งภาพ ข้อมูล และเสียง
อีกทั้งยังลดเวลาในการติดต่อสื่อสารและลดต้นทุนในการรับรู้ข่าวสารข้อมูล
ทำให้ทั้งภาครัฐและเอกชนของประเทศไทย ต้องปรับตัวเพื่อก้าวให้ทันกับพัฒนาการทางเทคโนโลยี
อีกทั้งยังเป็นการลดต้นทุนการดำเนินงานในระยะยาว
และช่วยจัดระเบียบในองค์กรให้มีความคล่องตัวและมีมาตรฐานการทำงานที่มีประสิทธิภาพยิ่งขึ้นอีกด้วย

จากข้อมูลการศึกษามูลค่าตลาดเทคโนโลยีสารสนเทศและการสื่อสารของประเทศไทย
โดยศูนย์เทคโนโลยีอิเล็กทรอนิกส์และคอมพิวเตอร์แห่งชาติ และหน่วยงานต่างๆ อันได้แก่
สำนักงานส่งเสริมอุตสาหกรรมซอฟต์แวร์แห่งชาติ (องค์การมหาชน-SIPA)
สมาคมอุตสาหกรรมเทคโนโลยีสารสนเทศไทย (ATCI) สมาคมอุตสาหกรรมซอฟต์แวร์ไทย (ATSI)
สมาคมส่งเสริมการส่งออกอุตสาหกรรมซอฟต์แวร์ไทย (TSEP) สมาคมสมองกลฝังตัวไทย (TESA)
สมาคมเคเบิ้ลลิ่งไทย (TCA) สถาบันวิจัยและพัฒนาอุตสาหกรรมโทรคมนาคม (TRIDI)
และสมาคมอุตสาหกรรมคอมพิวเตอร์ไทย (ATCM)
ดำเนินโครงการศึกษาสภาวะตลาดและอุตสาหกรรมเทคโนโลยีสารสนเทศและการสื่อสารของประเทศไทย
ประจำปี 2552 และคาดการณ์ตลาดในปี 2553 นั้น

พบว่า ภาพรวมของตลาดสื่อสาร
มีการขยายตัวและมีบทบาทที่สำคัญต่อสังคมและเศรษฐกิจของประเทศเป็นอย่างมาก
จะเห็นได้จากมูลค่าการตลาดที่มีการเติบโตอย่างต่อเนื่อง ซึ่งในปี 2551 มีมูลค่า 360,216
ล้านบาท และในปี 2552 มีมูลค่า 361,895 ล้านบาท โดยเติบโตเพิ่มขึ้นร้อยละ 0.5
และคาดว่าในปี 2553 จะมีอัตราการเติบโตประมาณร้อยละ 5.6 โดยจะมีมูลค่าของตลาดรวมทั้งสิ้น
382,288 ล้านบาท ซึ่งภาพรวมของตลาดสื่อสาร จะประกอบด้วย 2 ส่วนหลัก ดังนี้

ภาพรวมของตลาดสื่อสาร (Total Communication Market)

+----------------------------+--------+--------+--------+------+------+
| Categories                 | 2551   | 2552   | 2553   | Gr   |      |
|                            |        |        |        | owth |      |
|                            |        |        |        | (%)  |      |
+----------------------------+--------+--------+--------+------+------+
|                            |        |        |        | YTY  | YTY  |
|                            |        |        |        |      |      |
|                            |        |        |        | (51  | (52  |
|                            |        |        |        | -52) | -53) |
+----------------------------+--------+--------+--------+------+------+
| 1. Communication           | 1      | 1      | 1      | 2.2  | 8.7  |
| Equipments                 | 23,725 | 26,429 | 37,479 |      |      |
+----------------------------+--------+--------+--------+------+------+
| 2. Communication Services  | 2      | 2      | 2      | -0.4 | 4.0  |
|                            | 36,491 | 35,466 | 44,809 |      |      |
+----------------------------+--------+--------+--------+------+------+
| Total Communication Market | 3      | 3      | 3      | 0.5  | 5.6  |
|                            | 60,216 | 61,895 | 82,288 |      |      |
+----------------------------+--------+--------+--------+------+------+

อนึ่ง ในมูลค่าตลาดประเภท Communication Equipments ยังแยกย่อยหมวดผลิตภัณฑ์
โดยประกอบด้วย 4 ส่วน ซึ่งมีมูลค่าตลาด ดังนี้

ตลาดอุปกรณ์สื่อสาร (Communication Equipments Market)

+----------------------------+--------+--------+--------+------+------+
| Categories                 | 2551   | 2552   | 2553   | Gr   |      |
|                            |        |        |        | owth |      |
|                            |        |        |        | (%)  |      |
+----------------------------+--------+--------+--------+------+------+
|                            |        |        |        | YTY  | YTY  |
|                            |        |        |        |      |      |
|                            |        |        |        | (51  | (52  |
|                            |        |        |        | -52) | -53) |
+----------------------------+--------+--------+--------+------+------+
| 1. Handset Market          | 57,462 | 56,917 | 61,273 | -0.9 | 7.7  |
+----------------------------+--------+--------+--------+------+------+
| 2. PBX/PABX                | 6,795  | 5,972  | 5,474  | -    | -8.3 |
|                            |        |        |        | 12.1 |      |
+----------------------------+--------+--------+--------+------+------+
| 3. Wired Equipments        | 36,535 | 39,615 | 44,342 | 8.4  | 11.9 |
+----------------------------+--------+--------+--------+------+------+
| 4. Wireless Equipment      | 22,933 | 23,925 | 26,390 | 4.3  | 10.3 |
+----------------------------+--------+--------+--------+------+------+
| Total Communication        | 1      | 1      | 1      | 2.2  | 8.7  |
| Equipment Market           | 23,725 | 26,429 | 37,479 |      |      |
+----------------------------+--------+--------+--------+------+------+

จากข้อมูลตลาดอุปกรณ์สื่อสาร (Communication Equipments Market)
และเจาะลึกลงในรายละเอียดของตลาดอุปกรณ์สื่อสารหัวข้อ Wired Equipments
เพื่อดูส่วนประกอบของหัวข้อนี้ ซึ่งประกอบด้วย 3 ส่วนหลัก ดังนี้

ตลาดอุปกรณ์สื่อสารประเภทข้อมูล Wire Equipments

+----------------------------+--------+--------+--------+------+------+
| Categories                 | 2551   | 2552   | 2553   | Gr   |      |
|                            |        |        |        | owth |      |
|                            |        |        |        | (%)  |      |
+----------------------------+--------+--------+--------+------+------+
|                            |        |        |        | YTY  | YTY  |
|                            |        |        |        |      |      |
|                            |        |        |        | (51  | (52  |
|                            |        |        |        | -52) | -53) |
+----------------------------+--------+--------+--------+------+------+
| 1. Cabling                 | 2,524  | 2,684  | 2,904  | 6.3  | 8.2  |
+----------------------------+--------+--------+--------+------+------+
| 2. Fixed Line Infra.       | 29,735 | 32,255 | 36,093 | 8.5  | 11.9 |
+----------------------------+--------+--------+--------+------+------+
| 3. Wired Access Equipments | 4,276  | 4,676  | 5,345  | 9.4  | 14.3 |
+----------------------------+--------+--------+--------+------+------+
| Total Wired Equipments     | 36,535 | 39,615 | 44,342 | 8.4  | 11.9 |
| Market                     |        |        |        |      |      |
+----------------------------+--------+--------+--------+------+------+

จากตารางข้างต้น จะพบว่า ตลาดสื่อสารมีการเติบโตต่อเนื่องมาโดยตลอด
บางปีอาจมากน้อยตามสถานการณ์เศรษฐกิจภายในประเทศ แต่ก็ยังมีการเติบโตอยู่เสมอ
โดยเฉพาะอย่างยิ่งในตลาดของระบบสายสัญญาณ (Cabling) ซึ่งคาดว่าในปี 2553
จะมีการเติบโตเพิ่มขึ้น 8.2%

หมายเหตุ : นิยามและขอบเขตของอุปกรณ์สื่อสาร

-   อุปกรณ์โครงข่ายใช้สาย (Fixed Line Infra.) ได้แก่ MSCG (Multi Service
    Control Gateway), MSAN (Multi Service Access Node) DXC (Digital
    Cross Connect), ATA (Analog Telephone Adapter)

-   อุปกรณ์ในกลุ่มเคเบิล (Cabling) เช่น Fiber Optic, Coaxial, Rack System และ
    Terminal FTTH เป็นต้น

-   Wired Access Equipments ประกอบด้วย Hub, Multiplexer, Concentrator,
    Switch, Router, NIC, Modem รวมถึงตู้สาขา ได้แก่ PBX และ IP PBX (DSLAM)
    เป็นต้น

    3.2.2 สภาวะการแข่งขันและกลยุทธ์ในการแข่งขัน

จากภาพรวมของตลาด และทิศทางการเติบโตของตลาดในประเทศไทย บริษัทฯ
ในฐานะผู้ริเริ่มและเป็นผู้นำอันดับ 1 ในธุรกิจสายสัญญาณสื่อสารคอมพิวเตอร์และโทรคมนาคม
อีกทั้งยังได้ต่อยอดธุรกิจใหม่
นำสายสัญญาณสื่อสารที่จำหน่ายมาเพิ่มมูลค่าด้วยการรับเหมาติดตั้งอันก่อให้เกิดธุรกิจใหม่ ได้แก่
ธุรกิจวิศวกรรม ซึ่งในปัจจุบัน
เป็นผู้รับเหมาติดตั้งระบบโครงข่ายสายไฟเบอร์ออฟติกรายใหญ่ของประเทศ
โดยมีผลงานขนาดใหญ่มากมาย และยังได้พัฒนาต่อเนื่อง โดยจัดตั้งบริษัท อินเตอร์ลิ้งค์ เทเลคอม
จำกัด เพื่อค้นคิดนวัตกรรมธุรกิจใหม่มาป้อนบริษัทแม่ ได้แก่ Composite Submarine Cable และ
FTTH เป็นต้น

บริษัทฯ ได้พัฒนาธุรกิจและรักษาความเป็นผู้นำในตลาดธุรกิจ Cabling มาตลอดกว่า 15 ปี
โดยมีกลยุทธ์ในการแข่งขันตามจุดแข็งและโอกาสการแข่งขันของแต่ละธุรกิจ ดังต่อไปนี้

1.  ธุรกิจจัดจำหน่ายสายสัญญาณสื่อสารคอมพิวเตอร์และโทรคมนาคม (DISTRIBUTION)

-   จุดแข็ง

    -   เป็นผู้ริเริ่มธุรกิจ Cabling ในประเทศไทยและ Focus ธุรกิจมานานกว่า 15 ปี

    -   ผู้นำเทคโนโลยีสาย LAN มาเผยแพร่ในประเทศไทยเป็นรายแรก

    -   มีความหลากหลายของสินค้าครบวงจรและใหญ่ที่สุดในประเทศไทย

    -   มีทีมวิศวกรที่สามารถให้คำปรึกษาเทคนิคและฝึกอบรมบุคลากรของลูกค้า

    -   มีคู่ค้า, ร้านค้า, ผู้รับเหมา, Dealer มากกว่า 9,000 รายกระจายอยู่ทั่วประเทศ

    -   มี Oversea Distributor 4 ราย

    -   มีสาขาใน 3 ภูมิภาคหลัก (เชียงใหม่, หาดใหญ่, ขอนแก่น)

    -   มีบริการ “ส่งฟรีทั่วไทย” และบริการ “ทันใจ ทั่วไทย”

    -   Training ลูกค้าในกรุงเทพ 30 ครั้ง/ปี และในต่างจังหวัด 9 จังหวัดทุกปี
        (Education – Marketing มีผู้ผ่านการอบรมจนถึงปัจจุบันกว่า 11,000 ท่าน)

    -   มีนวัตกรรม “One Stop Service” โดยทีมเลขาฝ่ายขาย

-   การแข่งขัน

เนื่องจากบริษัทฯ เป็นผู้นำตลาดในธุรกิจสายสัญญาณ โดยถูกจัดให้เป็นผู้นำอันดับ 1
และเนื่องจากบริษัทฯ ได้เข้ามาในตลาดก่อนคู่แข่งขันรายอื่น
อีกทั้งยังได้มีการพัฒนากลยุทธ์และพัฒนาสินค้าเพื่อรักษาการเป็นผู้นำตลาดมาโดยตลอดกว่า 15 ปี
และยังมีโครงการให้การศึกษาต่อเนื่องกับกลุ่มที่มีส่วนเกี่ยวข้องกับสินค้าที่จำหน่าย ได้แก่ ผู้ออกแบบ
ผู้ขาย ผู้ติดตั้ง ตลอดจนลูกค้าผู้ใช้งาน โดยได้จัดโครงการฝึกอบรมทั้งในกรุงเทพฯ
และต่างจังหวัดอย่างต่อเนื่องมานานกว่า 15 ปี และที่สำคัญที่สุดยังเป็นผู้จัดจำหน่าย
ขายส่งสินค้ายี่ห้อที่ขายดีที่สุดในประเทศ 2 ยี่ห้อ ทำให้สามารถครอบคลุมตลาดมากกว่า 50%
ซึ่งคู่แข่งขันในตลาดจะมีขนาดเล็กกว่ามาก และแยกย่อยเป็นเฉพาะรายสินค้า อาทิเช่น Synex และ
G-net แข่งขันในสินค้ายี่ห้อ AMP ส่วนผลิตภัณฑ์ 19” RACK แข่งขันกับ P2C และ CHEWAL
ส่วนผลิตภัณฑ์ COAXIAL แข่งขันกับ MVT และ KP เป็นต้น

อย่างไรก็ตาม บริษัทฯ ได้พัฒนาเทคโนโลยีและออกผลิตภัณฑ์ใหม่
เพื่อขยายตลาดและขยายฐานลูกค้าอย่างต่อเนื่อง อาทิ ในปี 2551
ได้ออกผลิตภัณฑ์สายและอุปกรณ์ระบบโทรศัพท์, สายและอุปกรณ์ COAXIAL
สำหรับระบบกล้องทีวีวงจรปิด เป็นต้น โดยในปี 2552 ได้เพิ่มผลิตภัณฑ์ AMAX ซึ่งเป็นสินค้าประเภท
Cable Accessories มาเสริมผลิตภัณฑ์ โดยยังใช้ฐานลูกค้าเดิม เพื่อขยายตลาดและเพิ่มยอดขาย
อีกทั้งยังได้เปิดสำนักงานสาขาเพื่อการเข้าถึงลูกค้า
และเป็นศูนย์กระจายสินค้าประจำภูมิภาคในจังหวัดเชียงใหม่ หาดใหญ่ และขอนแก่นอีกด้วย

2.  ธุรกิจวิศวกรรมวางระบบสายไฟเบอร์ออฟติกและสายเคเบิ้ล (ENGINEERING)

-   จุดแข็ง

    -   ผลงานวางระบบสายสัญญาณสื่อสารให้สนามบินสุวรรณภูมิ (ใหญ่ที่สุดของไทย)

    -   ผู้วางระบบสายใยแก้วในกรุงเทพมหานครกว่า 2,500 กม. (มากที่สุด)

    -   ผลงานการติดตั้งและทดสอบทั่วประเทศกว่า 1,000 โครงการ

    -   เป็นสถาบันทดสอบและออก Certificate รับรองผลงานให้ลูกค้า

    -   จัดทำมาตราฐานระบบ Cabling เป็นมาตรฐานคนไทย

    -   มีทีมวิศวกรและบุคลากรที่ชำนาญเฉพาะด้านกว่า 40 คน

    -   ลงทุนเครื่องมือ เครื่องทดสอบ ที่ทันสมัยและครบถ้วนที่สุด

    -   บริหารงานด้วยระบบบริหารงานคุณภาพ ISO9001 : 2008

    -   มีการพัฒนานวัตกรรม เพื่อรองรับการเติบโตของธุรกิจ ICT มาโดยตลอด

-   การแข่งขัน

นับตั้งแต่บริษัทฯ ได้เข้าจดทะเบียนในตลาดหลักทรัพย์
และได้มีการคัดเลือกให้เป็นผู้วางระบบสายสัญญาณ ให้แก่ อาคารผู้โดยสารของสนามบินสุวรรณภูมิ
และบริษัทฯ ได้ส่งงานเป็นที่เรียบร้อยแล้ว ทำให้บริษัทฯ
มีผลงานการก่อสร้างสายสัญญาณในอาคารที่ใหญ่ที่สุดในประเทศไทย
โดยเฉพาะอย่างยิ่งการเดินสายไฟเบอร์ออฟติกในอาคาร
และเนื่องจากภาพลักษณ์และการเป็นผู้ติดตั้งระบบสายสัญญาณ ให้แก่ สนามบินสุวรรณภูมิ
จึงส่งผลให้หลาย ๆ หน่วยงานที่มีส่วนเกี่ยวข้องกับสนามบินสุวรรณภูมิ อาทิ บริษัท ทศท.
คอร์ปอเรชั่น จำกัด (มหาชน), บริษัท การบินไทย จำกัด (มหาชน) และบริษัท ท่าอากาศยานไทย
จำกัด (มหาชน) ฯลฯ ได้ว่าจ้างให้บริษัทฯ
เป็นคู่สัญญาในการวางระบบไฟเบอร์ออฟติกและสายสัญญาณสื่อสารให้แก่หน่วยงานของตนเอง อีกทั้ง
การไฟฟ้านครหลวง การไฟฟ้าส่วนภูมิภาค และบริษัท ทศท. คอร์ปอเรชั่น จำกัด (มหาชน)
ยังได้ว่าจ้างให้บริษัทฯ เป็นผู้วางระบบสายไฟเบอร์ออฟติก ทั่วกรุงเทพมหานครและทั่วภูมิภาคกว่า
5,000 กิโลเมตรอีกด้วย

จากประสบการณ์ดังกล่าวทำให้บริษัทฯ
สามารถก้าวเข้าสู่การเป็นผู้วางระบบโครงข่ายไฟเบอร์ออฟติกขนาดใหญ่ทั้งภายในและภายนอกอาคาร
โดยสามารถแข่งขันกับบริษัทฯ คู่แข่งขนาดใหญ่ที่ไม่มีทีมติดตั้งเป็นของตนเอง อาทิ ITAL-THAI,
LOXLEX และ U-TEL เป็นต้น และยังสามารถแข่งขันกับบริษัทฯ ขนาดกลางและเล็ก
ซึ่งเป็นผู้รับเหมาค่าแรงอย่างเดียว โดยบริษัทฯ มีข้อได้เปรียบ คือ เป็นผู้ขายสินค้าด้วย ได้แก่
แสนศิริ, GREAT และ TTI เป็นต้น
เนื่องจากความจำเป็นของสายไฟเบอร์ออฟติกที่จะต้องเป็นโครงสร้างพื้นฐานของเทคโนโลยีการสื่อสารในอนาคตของประเทศไทย
ดังนั้น บริษัทฯ
จึงวางเป้าหมายในการเป็นผู้วางระบบไฟเบอร์ออฟติกที่ใหญ่ที่สุดในประเทศไทยอีกด้วย

อย่างไรก็ตาม บริษัทฯ
ได้พัฒนาทีมวิศวกรและทีมงานที่มีอยู่เพื่อก้าวสู่การทำงานวิศวกรรมที่มีมูลค่าเพิ่มมากขึ้น
และร่วมพัฒนาเทคโนโลยีให้แก่ประเทศไทย อาทิ เทคโนโลยีสายเคเบิ้ลสื่อผสมไฟฟ้าและสื่อสาร
(Composite Submarine Cable) โดยได้มีการคัดเลือกให้เป็นผู้ติดตั้ง Submarine Cable
ให้แก่ เกาะสีชัง เกาะล้าน จังหวัดชลบุรี, เกาะปูยู เกาะยาว จังหวัดสตูล และเกาะมุกด์
เกาะสุกร เกาะลิบง จังหวัดตรัง มูลค่ารวมมากกว่า 1,000 ล้านบาท ซึ่งปัจจุบันแล้วเสร็จไป 1
โครงการ คือ จังหวัดสตูล และกำลังจะส่งมอบโครงการ จังหวัดชลบุรี พร้อมงานส่วนเพิ่ม
ส่วนโครงการจังหวัดตรังคาดว่าจะแล้วเสร็จในปี 2553
และคาดหมายว่าในอนาคตจะมีโครงการต่อเนื่องอีกมากมาย

3.  การจำหน่ายและช่องทางการจำหน่าย

    ธุรกิจจัดจำหน่ายสายสัญญาณสื่อสารคอมพิวเตอร์และโทรคมนาคม (DISTRIBUTION)

    บริษัทฯ เป็นผู้จัดจำหน่ายผลิตภัณฑ์และอุปกรณ์ขายสายสัญญาณหลายยี่ห้อ ได้แก่

-   LINK

-   AMP

-   19” GERMANY EXPORT RACK

-   INTERLINK

-   AMAX

การจำหน่ายสินค้าของบริษัทฯ เน้นการขายส่งให้ผู้แทนจำหน่าย(Dealer),
ผู้รับเหมาระบบสายสัญญาณ และผู้รับเหมางานระบบวิศวกรรม (Contractor)
มีทั้งในรูปแบบของการติดต่อเข้าหาลูกค้าที่มีศักยภาพโดยตรงด้วยทีมงานขาย
และลูกค้าที่ติดต่อเข้ามาที่บริษัทฯ โดยตรง และได้รับการแนะนำต่อกันมา
หรือจากการโฆษณาในสื่อนิตยสารคอมพิวเตอร์ สื่อหนังสือพิมพ์ สื่อวิทยุ และสื่อโทรทัศน์ ซึ่งบริษัทฯ
จะมีแคตตาลอคสินค้าพร้อมราคา ซึ่งปรับเปลี่ยนทุก 6 เดือน หรือในโฮมเพจของบริษัทฯ
หรือทำการเสนอราคาให้ลูกค้าพิจารณาก่อนการตัดสินใจ
และหากมีการสั่งซื้อก็สามารถจะจัดส่งสินค้าให้ภายในระยะเวลาไม่เกิน 3 วัน เพราะบริษัทฯ
มีสต็อคสินค้าที่หลากหลายที่สุดในประเทศ รวมทั้งมีสาขาบริการใน 3 ภูมิภาคด้วย บริษัทฯ
จะบันทึกรายละเอียดการสั่งซื้อสินค้าของลูกค้าทุกรายที่บริษัทฯ มีการติดต่อทำใบเสนอราคา
เพื่อใช้เป็นฐานข้อมูลลูกค้าในการทำแผนการตลาดในอนาคต

เพื่อเป็นการรุกตลาดภูมิภาค บริษัทฯ ได้เปิดสาขาใน 3 ภูมิภาคหลักได้แก่ ภาคเหนือที่ จ.เชียงใหม่
ภาคใต้ที่ อ.หาดใหญ่ ภาคตะวันออกเฉียงเหนือ ที่ จ.ขอนแก่น และมีแผนงานที่จะเปิดสาขาเพิ่มอีก
1 สาขา คือ สาขาระยอง เพื่อให้ลูกค้าสามารถติดต่อกับบริษัทฯ ได้สะดวกยิ่งขึ้น
และเป็นการกระจายสินค้าไปสู่จังหวัดหลักๆ ในส่วนภูมิภาคได้อย่างมีประสิทธิภาพ
อีกทั้งเพื่อให้บริษัทฯ มีสินค้าไว้บริการครอบคลุมในส่วนภูมิภาคของประเทศไทยได้ทั่วถึง บริษัทฯ
จึงได้จัดให้มีโครงการ “ส่งฟรีทั่วไทย” กล่าวคือ ลูกค้าตัวแทนจำหน่ายในต่างจังหวัด
สามารถสั่งซื้อสินค้าได้ในราคาเดียวกันกับลูกค้าในกรุงเทพฯและปริมณฑล โดยบริษัทฯ
เป็นผู้รับผิดชอบค่าใช้จ่ายในการขนส่งไปยังส่วนภูมิภาคทั่วประเทศ ปัจจุบันบริษัทฯ
มีฐานลูกค้าที่เคยติดต่อซื้อขาย และได้ส่งข่าวสารให้เป็นประจำ อยู่มากกว่า 11,000
รายทั่วประเทศ

ธุรกิจวิศวกรรมวางระบบสายไฟเบอร์ออฟติกและสายเคเบิ้ล (ENGINEERING)

จากประสบการณ์ ความชำนาญ บุคลากรและเครื่องมือเครื่องทดสอบ ทำให้บริษัทฯ
ได้รับความไว้วางใจให้เป็นผู้วางระบบมากกว่า 1,000 โครงการ
โดยเฉพาะโครงการขนาดใหญ่ที่ต้องการความรับผิดชอบ ความเชี่ยวชาญ และความเป็นมืออาชีพ
อาทิ สนามบินสุวรรณภูมิ (สนามบินที่ใหญ่ที่สุดในเอเชีย), บริษัท ทีโอที จำกัด (มหาชน), บริษัท
การบินไทย จำกัด (มหาชน), บริษัท ยูไนเต็ด คอมมูนิเคชั่น จำกัด (มหาชน),
การไฟฟ้าส่วนภูมิภาค, การไฟฟ้านครหลวง, การไฟฟ้าฝ่ายผลิตแห่งประเทศไทย,
ธนาคารกรุงไทย, ธนาคารกสิกรไทย, ธนาคารนครหลวงไทย, ธนาคารไทยพาณิชย์ จำกัด
(มหาชน), ธนาคารออมสิน, บริษัท เงินทุนหลักทรัพย์เกียรตินาคิน จำกัด,
มหาวิทยาลัยธรรมศาสตร์ ศูนย์รังสิต, มหาวิทยาลัยกรุงเทพ, มหาวิทยาลัยขอนแก่น,
มหาวิทยาลัยอัสสัมชัญ, มหาวิทยาลัยชินวัตร,
สถาบันเทคโนโลยีพระจอมเกล้าเจ้าคุณทหารลาดกระบัง, สถาบันราชภัฎทั่วประเทศ, บริษัท ทีเอ
ออเร้นท์ จำกัด, บริษัท เทเลคอมเอเซีย-คอร์ปอเรชั่น จำกัด (มหาชน), บริษัท
เซลล์แห่งประเทศไทย จำกัด, บริษัท ซีเอ็ดยูเคชั่น จำกัด (มหาชน), บริษัท ปูนซีเมนต์นครหลวง
จำกัด, บริษัท ผลิตไฟฟ้า จำกัด (มหาชน), บริษัท อายิโน๊ะโมะโตะ จำกัด ฯลฯ

ด้วยผลงานและประสบการณ์ข้างต้น
โดยเฉพาะผลงานการเป็นผู้รับเหมาติดตั้งและก่อสร้างระบบสายสื่อสารของสนามบินสุวรรณภูมิ
ซึ่งเป็นผลงานการติดตั้งสายสัญญาณที่ใหญ่ที่สุดในแถบเอเซีย
ย่อมสามารถพิสูจน์ถึงความมั่นใจในการที่ท่านจะมอบความไว้วางใจให้อินเตอร์ลิ้งค์ฯ
เป็นผู้ติดตั้งสายสัญญาณที่ทรงประสิทธิภาพ และได้มาตรฐานระดับโลก และบริษัทฯ ยังเป็นผู้วางระบบ
Fiber Optic ขนาดใหญ่ ด้วยผลงานการก่อสร้างโครงข่าย Fiber Optic ทั้งในกรุงเทพฯ
และภูมิภาคกว่า 4,500 กิโลเมตร ทั้งบนเสาไฟฟ้าและใต้ดิน
และยังมีความพร้อมสำหรับโครงการพิเศษที่เกี่ยวข้องกับสายเคเบิ้ลทุกชนิด เช่น โครงการ
Submarine Cable, Underground Cable, OPGW ฯลฯ พร้อมกันนี้บริษัทฯ
ยังได้ค้นคิดนวัตกรรมวิศวกรรมข่ายสายเพื่อรองรับการพัฒนาประเทศ
โดยได้บุกเบิกระบบเครือข่ายสายโทรศัพท์ที่จัดการได้พร้อมรับประกันความทันสมัย
เพื่อสร้างให้ประเทศไทยมีความรุดหน้าทางด้านเทคโนโลยีสารสนเทศ ดั้งนั้น
ลูกค้าโครงการก็จะได้ทราบชื่อเสียงของบริษัทฯ และติดต่อให้เข้าเสนองานโครงการ อีกทั้ง
ทีมวิศวกรโครงการก็มีการติดต่อข่าวสารการขยายงานโครงการกับลูกค้าอย่างใกล้ชิด

3.  ลักษณะลูกค้าและกลุ่มลูกค้าเป้าหมาย

    ธุรกิจจัดจำหน่ายสายสัญญาณสื่อสารคอมพิวเตอร์และโทรคมนาคม (DISTRIBUTION)

    กลุ่มลูกค้าเป้าหมายของบริษัทฯ แบ่งได้ ดังนี้

1.  ผู้แทนจำหน่ายและผู้รับเหมา (Dealers & Contractors): เป็นลูกค้าที่นำสินค้าของบริษัทฯ
    ไปจำหน่ายปลีกต่อ หรือนำไปติดตั้งให้แก่ลูกค้า ซึ่ง ณ ปัจจุบัน บริษัทฯ
    มีจำนวนลูกค้าประเภทนี้มากกว่า 9,000 ราย ทั่วประเทศ เช่น
    บริษัทผู้ค้าคอมพิวเตอร์ขนาดใหญ่ ได้แก่ IBM, AIT, IRCP, SVOA เป็นต้น
    และบริษัทผู้ค้าคอมพิวเตอร์ขนาดกลางและเล็กโดยทั่วไป รวมทั้งบริษัทที่มีโซลูชั่นด้านซอฟต์แวร์
    เป็นต้น สำหรับผู้รับเหมาได้แก่
    ผู้รับเหมาด้านไฟฟ้าและสื่อสารทั้งขนาดใหญ่และขนาดเล็กทั่วประเทศ
    รวมทั้งบริษัทสื่อสารขนาดใหญ่ เช่น บมจ. เทเลคอม เอเชีย บมจ. ทีทีแอนด์ที บมจ.
    สามารถ เทเลคอมมิวนิเคชั่น บมจ. ล็อกซ์เล่ย์ เป็นต้น
    โดยสัดส่วนการขายให้แก่ลูกค้าในกลุ่มนี้คิดเป็นร้อยละ 90 ของยอดขายรวมของธุรกิจ

2.  ลูกค้าองค์กร : เป็นหน่วยงานทั้งภาคเอกชน รัฐบาล
    และรัฐวิสาหกิจที่มีความต้องการใช้อุปกรณ์ระบบสายสัญญาณโดยตรง ยกตัวอย่าง เช่น บมจ.
    ทศท. คอร์ปอเรชั่น บมจ. กสท.โทรคมนาคม การไฟฟ้าฝ่ายผลิตแห่งประเทศไทย
    บมจ.ธนาคารกสิกรไทย บมจ. ธนาคารไทยพาณิชย์ บมจ.ธนาคารทหารไทย
    บมจ.ธนาคารกรุงเทพ เป็นต้น
    โดยฝ่ายการขายและการตลาดจะเป็นผู้ติดต่อลูกค้าในส่วนนี้โดยตรง ซึ่งการเสนอสินค้าจะมี 2
    รูปแบบ ได้แก่ การสั่งซื้อตามปกติ และการประมูลราคา ซึ่งจะใช้รูปแบบใดสั่งซื้อนั้นขึ้นกับชนิด
    ปริมาณ และมูลค่าของสินค้าที่สั่งในแต่ละครั้ง สัดส่วนการขายให้แก่ลูกค้าในกลุ่มนี้คิดเป็นร้อยละ
    5 ของยอดขายรวม

    ธุรกิจวิศวกรรมวางระบบสายไฟเบอร์ออฟติกและสายเคเบิ้ล (ENGINEERING)

กลุ่มลูกค้าเป้าหมายในธุรกิจวิศวกรรมมีทั้งภาครัฐและเอกชนที่มีการติดตั้งระบบข่ายสายสารสนเทศครบวงจร
และมีการแยกงานการติดตั้งระบบข่ายสายสัญญาณ ออกจากระบบงานอย่างชัดเจน
ตัวอย่างรายชื่อลูกค้าในอดีตของธุรกิจวิศวกรรม ได้แก่ บริษัท ท่าอากาศยานไทย จำกัด (มหาชน),
การไฟฟ้านครหลวง, การไฟฟ้าส่วนภูมิภาค, บริษัท ทศท. คอร์ปอเรชั่น จำกัด (มหาชน), บริษัท
การสื่อสาร จำกัด (มหาชน), บริษัท ไปรษณีย์ไทย จำกัด, บริษัท แอดวานซ์ อินโฟนเซอร์วิส
จำกัด, บริษัท ทรู คอร์ปอเรชั่น จำกัด, บริษัท ยูไนเต็ด คอมมิวนิเคชั่น จำกัด (มหาชน),
การไฟฟ้าฝ่ายผลิตแห่งประเทศไทย และ ธนาคารออมสิน เป็นต้น กลุ่มลูกค้าอีกกลุ่มได้แก่
บริษัทผู้ค้าคอมพิวเตอร์ หรือผู้รับเหมาที่ติดตั้งระบบข่ายสายสัญญาณเอง
และว่าจ้างให้บริษัทเป็นผู้จัดสายและเข้าสาย (Terminate) พร้อมทดสอบ (Testing)

อีกทั้ง เพื่อเข้าสู่ตลาดที่มีการแข่งขันน้อย บริษัทฯ
จึงได้ขยายธุรกิจไปสู่กลุ่มลูกค้าที่ต้องการโครงการพิเศษ และสามารถใช้ศักยภาพของบริษัทฯ
ซึ่งเป็นองค์กรขนาดใหญ่ได้เต็มความสามารถ ปัจจุบัน บริษัทฯ ได้เจาะกลุ่มรัฐวิสาหกิจ
เพื่อรับงานโครงการขนาดใหญ่ต่อเนื่อง อาทิ การไฟฟ้าส่วนภูมิภาค ในงาน Submarine Cable
และ Fiber Optic บริษัท ทีโอที จำกัด (มหาชน) ในงาน Fiber Optic ทั้งบนดินและใต้ดิน
บริษัท การท่าอากาศยานไทย จำกัด (มหาชน) ในส่วนงานขยายสนามบิน
การไฟฟ้านครหลวงในส่วนของ Fiber Optic และ งาน Under Ground เป็นต้น

2.  การจัดหาผลิตภัณฑ์และบริการ

    1.  ธุรกิจจัดจำหน่ายสายสัญญาณสื่อสารคอมพิวเตอร์และโทรคมนาคม (DISTRIBUTION)

บริษัทฯ เป็นตัวแทนจัดจำหน่ายสินค้าและนำเข้าอุปกรณ์ข่ายสายสัญญาณคอมพิวเตอร์
เทคโนโลยีสารสนเทศและการสื่อสารโทรคมนาคม ซึ่งการจัดหาผลิตภัณฑ์ของบริษัทฯ
มีทั้งการนำสินค้าเข้าจากผู้ผลิตโดยตรงจากต่างประเทศ เช่น ผลิตภัณฑ์ยี่ห้อ LINK และ AMAX
มีการซื้อผ่านสาขาของผู้ผลิตภายในประเทศ เช่น ผลิตภัณฑ์ยี่ห้อ AMP
และมีการจ้างผลิตภายในประเทศโดยผู้รับจ้างผลิตสินค้า (Original Equipment
Manufacturer : OEM) ภายใต้ยี่ห้อ 19” GERMANY EXPORT RACK และ Interlink เป็นต้น

ตาราง 3.3 แสดงรายละเอียดของสัญญาระหว่างบริษัทฯ กับผู้ผลิตสินค้ายี่ห้อต่างๆ

+---------+--------------+------------+-----+-------------------------+
| สินค้า    | บริษัทคู่ค้า      | ประเภทสัญญา | อ   | เงื่อนไขที่สำคัญในสัญญา       |
|         |              |            | ายุส |                         |
|         |              |            | ัญญา |                         |
+---------+--------------+------------+-----+-------------------------+
| LINK    | LINK         | Exclusive  | 3 ปี | -   ให้บริษัทฯ             |
|         | (FAR-EAST)   | D          |     |     เป็นตัวแทนจัดจำหน่า     |
|         |              | istributor |     | ยแต่เพียงผู้เดียวในประเทศไทย |
|         | Corporation  |            |     |                         |
|         |              | สิ้นสุด       |     |    และประเทศในแถบอินโดจีน |
|         |              | สัญญาเมื่อวันที่ |     |                         |
|         |              | 31 ธันวาคม  |     | -   บริษัทฯ               |
|         |              | 2552       |     |     ได้นำ                |
|         |              |            |     | เครื่องหมายการค้ามาจดทะเบีย |
|         |              |            |     | นเครื่องหมายการค้าในประเทศ |
|         |              |            |     |     เลขที่ ค.147350       |
+---------+--------------+------------+-----+-------------------------+
| AMP     | Tyco         | Authorizes | 2 ปี | -   Tyco                |
|         | Electronics  | D          |     |     ประเทศไทยส          |
|         | (Thailand)   | istributor |     | ามารถแต่งตั้งผู้แทนจำหน่ายอื่นๆ |
|         | Limited      |            |     | ได้โดยไม่จำเป็นต้องแจ้งบริษัทฯ |
|         |              | สิ้นสุด       |     |                         |
|         |              | สัญญาเมื่อวันที่ |     |                         |
|         |              | 30 กันยายน  |     |                         |
|         |              | 2552       |     |                         |
+---------+--------------+------------+-----+-------------------------+
| 19”     | E.S.         | การเข้าไป   |     | -   บริษัทฯ               |
| GERMANY | I            | ถือหุ้นบางส่วน |     |     เป็นเจ้าของยี่ห้อสินค้า    |
| EXPORT  | nternational |            |     |     โดยจ                |
| RACK    | (1991) Co.,  |            |     | ดเครื่องหมายการค้าในประเทศ |
|         | Ltd.         |            |     |     เลขที่ ค. 163601      |
|         |              |            |     |                         |
|         |              |            |     | -                       |
|         |              |            |     |   ว่าจ้างโรงงานให้ผลิตภายใต |
|         |              |            |     | ้ยี่ห้อสินค้าและลิขสิทธิ์ของบริษัทฯ |
+---------+--------------+------------+-----+-------------------------+
| AMAX    | KST Co.,     | Exclusive  | 3 ปี | -   ให้บริษัทฯ             |
|         | Ltd.         |            |     |     เป็นตัวแทนจัดจำหน่า     |
|         |              | D          |     | ยแต่เพียงผู้เดียวในประเทศไทย |
|         |              | istributor |     |                         |
|         |              |            |     |    และประเทศในแถบอินโดจีน |
|         |              | สิ้นสุด       |     |                         |
|         |              | สัญญาเมื่อวันที่ |     | -   บริษัทฯ               |
|         |              | 31 สิงหาคม  |     |     อยู่ใน                |
|         |              | 2555       |     | ระหว่างการนำเครื่องหมายการ |
|         |              |            |     | ค้าไปจดทะเบียนในประเทศไทย |
+---------+--------------+------------+-----+-------------------------+

1.  ธุรกิจวิศวกรรมวางระบบสายไฟเบอร์ออฟติกและสายเคเบิ้ล (ENGINEERING)

บริษัทฯ มีขั้นตอนการให้บริการในธุรกิจวิศวกรรม มีดังนี้ คือ

ศึกษาระบบงานและความต้องการของลูกค้าที่เป็นกลุ่มเป้าหมาย
และศึกษาความเป็นไปได้ของโครงการ ตลอดจนนำเสนอผลิตภัณฑ์ที่เป็นพันธมิตรของบริษัทฯ
และนำเสนอผลิตภัณฑ์ที่บริษัทฯ มีความได้เปรียบ
หลังจากนั้นก็ติดตามการออกข้อกำหนดและประกวดราคา โดยบริษัทฯ มีทีมงานประกวดราคา
คำนวณหามูลค่างานทั้งหมด โดยวิศวกรผู้เชี่ยวชาญ หากมีการใช้วัสดุอุปกรณ์ที่นอกเหนือจากสินค้าที่มี
บริษัทฯ จะให้บริษัทพันธมิตรเสนอราคาให้ จัดทำใบเสนอราคา หรือยื่นซองประมูลงาน
ทำสัญญาว่าจ้างในกรณีที่ได้รับเลือก จัดเตรียมวัสดุและอุปกรณ์ที่เกี่ยวข้อง
ติดตั้งและทดสอบระบบโดยฝ่ายวิศวกรรมของบริษัทร่วมกับลูกค้า ระบบเสร็จสมบูรณ์พร้อมส่งมอบ

บริษัทฯ ไม่มีนโยบายในการสั่งซื้อสินค้าล่วงหน้า เนื่องจากในการดำเนินโครงการแต่ละโครงการ
มีการกำหนดลักษณะและ/หรือคุณสมบัติของสินค้าแตกต่างกันไป ดังนั้น บริษัทฯ
จะสั่งซื้อสินค้าเมื่อเริ่มดำเนินโครงการในราคาที่บริษัทฯ
ได้ตกลงไว้กับบริษัทคู่ค้าก่อนการเข้าประมูลงานในแต่ละครั้ง

ทั้งนี้ กระบวนการจัดการของบริษัทฯ
ได้รับการรับรองระบบงานบริหารคุณภาพตามมาตรฐานอุตสาหกรรม (มอก.) ISO 9001 : 2008
เลขที่ QMS 03093/697t จากสถาบัน Management System Certification Institute
(Thailand) (MASCI) อีกทั้งจากผลการดำเนินงานที่เติบโตต่อเนื่อง ทำให้บริษัทฯ ได้รับรางวัล
SET Awards ของตลาดหลักทรัพย์แห่งประเทศไทยถึง 2 ปีซ้อนในปี 2548 และปี 2549
รางวัลจรรยาบรรณดีเด่น (Good Governance)
ของหอการค้าไทยและสภาหอการค้าแห่งประเทศไทย ในปี 2549
และรางวัลเกียรติยศสำหรับผู้ประกอบการไทย Bai Pho Business Awards by Sasin ในปี
2551 และครั้งล่าสุดในปี 2552 ยังได้รับรางวัล SET Awards (IR Excellence Awards)
อีกครั้งหนึ่งด้วย

3.  งานที่ยังไม่ได้ส่งมอบ

+------------------+------+---------+---------+----------+---------+
| รายการ           | สถา  | ผู้ว่าจ้าง  | มูลค่า    | กำ       | คว      |
|                  | นที่ก่อ |         | โครงการ | หนดส่งมอบ | ามคืบหน้า |
|                  | สร้าง |         |         |          |         |
|                  |      |         |         |          | ณ 31    |
|                  |      |         |         |          | ธ.ค.    |
|                  |      |         |         |          | 2552    |
+------------------+------+---------+---------+----------+---------+
| ธุร               | ภาค  | บริษัท    | 141     | มีนาคม    | 96.53%  |
| กิจวิศวกรรมวางระบบ | เหนือ | ทีโอที    | ล้านบาท  | 2553     |         |
|                  |      |         |         |          |         |
| 1.               | ภ    | จำกัด    |         |          |         |
| งานจ้างเหมาติดตั้ง   | าคใต้ | (มหาชน) |         |          |         |
| Optical Fiber    |      |         |         |          |         |
| Cable (OFC) ขนาด | ภาค  |         |         |          |         |
| 60 Core จำนวน 4  | กลาง |         |         |          |         |
| เส้นทาง และขนาด   |      |         |         |          |         |
| 120 Core จำนวน 1 |      |         |         |          |         |
| เส้นทาง           |      |         |         |          |         |
+------------------+------+---------+---------+----------+---------+
|   2.             | จ.ร้อ | บริษัท    | 31.45   | กุมภาพันธ์  | 96.01%  |
|   งานจ้างเหมาติดตั้ง | ยเอ็ด | ทีโอที    | ล้านบาท  | 2553     |         |
|   Optical Fiber  |      |         |         |          |         |
|   Cable (OFC)    | จ.ส  | จำกัด    |         |          |         |
|   ขนาด 60 Core   | ุรินทร์ | (มหาชน) |         |          |         |
|   จำนวน 1 เส้นทาง |      |         |         |          |         |
|   (ร้อยเอ็ด-สุรินทร์) |      |         |         |          |         |
+------------------+------+---------+---------+----------+---------+
|   3.             | จ    | ก       | 337.50  | พฤษภาคม  | 9.48%   |
|   งานจ้างเหมาก่อส  | .ตรัง | ารไฟฟ้าส | ล้านบาท  | 2554     |         |
| ร้างเคเบิลใต้น้ำระบบ |      | ่วนภูมิภาค |         |          |         |
|   33 KV          |      |         |         |          |         |
|   ไปยังเกาะมุกด์    |      |         |         |          |         |
|   สุกร ลิบง        |      |         |         |          |         |
+------------------+------+---------+---------+----------+---------+